nahid-hub/BLUGE-bengali-wikipedia-section-title-prediction huggingface dataset:
মালদ্বীপ বা দ্বীপের মালা; সংস্কৃত শব্দ ‘দ্বীপমালা’ শব্দ থেকেই মালদ্বীপ। আবার কেউ কেউ বলে যে- ‘মালে দিভেই রাজে’-এই কথা থেকে মালদ্বীপ শব্দটির উদ্ভব। ‘মালে দিভেই রাজে’-এই কথার অর্থ, ‘দ্বীপরাজ্য’। অনেকে মালদ্বীপকে মহলদ্বীপও বলে। মহল মানের (আরবিতে ) প্রাসাদ। দ্বাদশ শতক থেকেই মালদ্বীপের মুসলিম শাসন। ইবনে বতুতা মালদ্বীপ গিয়েছিলেন ১৩৪৩ খ্রিস্টাব্দে। কাজী ছিলেন। সংস্কৃতে মালদ্বীপকে লক্ষদ্বীপও বলা হয়েছে। এর অর্থ লক্ষ দ্বীপের সমাহার। আসলে মালদ্বীপ লক্ষ দ্বীপের সমাহার নয়; রয়েছে ২৬টি অ্যাটোল। (অ্যাটোল মানে লেগুন ঘেরা প্রবালদ্বীপ) ২৬টি অ্যাটোল আর ১১৯২টি ক্ষুদ্র দ্বীপ। যার মধ্যে কেবল ২০০টি বাসযোগ্য। প্রাচীন শ্রীলঙ্কার ঐতিহাসিক গ্রন্থে মালদ্বীপকে বলা হয়েছে মহিলা দ্বীপ। সম্রাট অশোকের সময়েই অর্থাৎ সেই খ্রিস্ট ৩য় শতকেই কতিপয় বৌদ্ধ ভিক্ষু নাকি গিয়েছিল লক্ষদ্বীপে । এরপর দ্রাবিড় ভাষাভাষী জনগোষ্ঠী ওই দ্বীপে গিয়ে বাস করতে থাকে। দ্রাবিড় ভাষাভাষী জনগোষ্ঠী সম্ভবত ওখানে গিয়েছিল দক্ষিণ ভারত থেকে। এর পর সিংহলীরা মালদ্বীপ যায়। এরা ছিল বৌদ্ধ। এরপর মুসলিমরা ঐ দ্বীপে মুসলিম সংস্কৃতি প্রোথিত করে। সময়টা দ্বাদশ শতক। ১১৫৩ থেকে ১৯৫৩ অবধি -এই ৮০০ বছর ৯২ জন সুলতান নিরবিচ্ছিন্নভাবে শাসন করে দ্বীপটি ।

১৫০৭ সালে পর্তুগীজ পর্যটক দম লোরেনকো দে আলামেইদা মালদ্বীপে পৌঁছায়। সে সময় পশ্চিম ভারতের গোয়ায় ছিল পর্তুগীজদের বাণিজ্য কুঠি। পর্তুগীজরা বলপূর্বক কর আদায় করত । ১৫৭৩ খ্রিস্টাব্দ। মালদ্বীপের সুলতান হলেন সুলতান থাকুরুফানি আল-আযম। তিনি পর্তুগিজ দের মালদ্বীপ থেকে বহিস্কার করেন। সুলতান থাকুরুফানি আল-আযম মালদ্বীপের নবযুগের দ্রষ্টা। তিনিই নতুন লেখনির প্রচলন করেন। গড়ে তোলেন সামরিক বাহিনী। ব্রিটিশরা ১৮১৫ সালে শ্রীলঙ্কা পদানত করে। এরপর পদানত করে মালদ্বীপও। যা হোক। ১৯৫৩ সালে সালতানাতএর অবসান হয় ও মালদ্বীপ হয়ে ওঠে রিপাবলিক। মালদ্বীপের প্রথম রাষ্ট্রপতি ছিলেন আমিন দিদি। তিনি নারীস্বাধীনতার পক্ষে ছিলেন। গোঁড়ারা পিছু লাগল। ফলে আমিন দিদি উৎখাত হয়ে যান। এরপর আইনসভা পুনরায় সালতানাত এর পক্ষে রায় দেয়। নতুন সুলতান হন মোহাম্মদ দিদি। ইনি ব্রিটিশদের সামরিক ঘাঁটি তৈরির অনুমতি দিলে ব্যাপক জনবিক্ষোভ সংগঠিত হয়। ১৯৬৫ সালের ২৬ জুলাই মালদ্বীপ ব্রিটিশদের কাছ থেকে পূর্ন স্বাধীনতা লাভ করে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. প্রতিরক্ষা ব্যবস্থা
titleC. রাজনীতি
titleD. ইতিহাস
উত্তর: titleD
প্যাগোডা পোর্ট লুইসের চায়নাটাউনের একটি কেন্দ্রীয় বৈশিষ্ট্য, যা আফ্রিকার বেশ কিছু চায়নাটাউনের মধ্যে একটি। এটির প্রবেশ পথ কেন্দ্রীয় বাজারের পূর্বের "বন্ধুত্ব" গেট দ্বারা চিহ্নিত করা রয়েছে। এই সাইটটিতে চীনা সম্প্রদায়ের বাড়ি এবং দোকানের ঐতিহ্যগত অবস্থান ছিল, যা হাক্কা চীনা এর বংশধরদের দ্বারা প্রভাবিত ছিল, যিনি প্রথম ১৮২৬ সালে মরিশাসে এসেছিলেন। চায়নাটাউন এখন আরো বিভিন্ন সম্প্রদায়ের আবাসস্থল, কিন্তু তার মূল চেহারা সংরক্ষণ করে রেখেছে এবং অনেক ছোট দোকান এবং রেস্টুরেন্ট রয়েছে এখানে। এটির পুরানো ভবন এবং চীনা প্যাগোডা শহরের ব্যবসার কেন্দ্রের আধুনিক ভবনগুলির মুখোমুখি অবস্থানে রয়েছে। চাইনিজ চেম্বার অব কর্মাস (১৯০৮ সালে প্রতিষ্ঠিত) এপ্রিল বা মে মাসে একটি জনপ্রিয় খাদ্য এবং সাংস্কৃতিক উৎসবের আয়োজন করে। চেম্বারটি 'কিট লোক' নামে পরিচিত সম্প্রদায়ের জন্য একটি অন্ত্যেষ্টিক্রিয়া পার্লার চালায়।

সঠিক অনুচ্ছেদ শিরোনাম কোনটি?
titleA. বন্দর
titleB. সংষ্কৃতি
titleC. চায়না টাউন
titleD. ক্রীড়া
উত্তর: titleC
বিতরণকৃত ব্যবস্থাগুলিতে ব্যবহারকারীরা ভৌগলিকভাবে ছড়ানো কিন্তু কম্পিউটার নেটওয়ার্কের মাধ্যমে যুক্ত একাধিক হোস্টের সম্পদ শেয়ার করতে পারেন। এই সেবা ক্লায়েন্ট-সার্ভার কিংবা পিয়ার-টু-পিয়ার যেকোনভাবে দেয়া যেতে পারে। গুচ্ছ বা ক্লাস্টার ব্যবস্থায় একাধিক যন্ত্র শেয়ারকৃত স্টোরেজে রাখা উপাত্তের উপর গণনামূলক কাজ চালাতে পারে। এবং ক্লাস্টারের এক বা একাধিক যন্ত্র ফেল করলেও গণনা অব্যাহত থাকতে পারে।

সঠিক অনুচ্ছেদ শিরোনাম কোনটি?
titleA. বহুপ্রোগ্রামিং
titleB. বিতরণকৃত ব্যবস্থা
titleC. সুরক্ষা ও নিরাপত্তা
titleD. মোড
উত্তর: titleB
তিন শিখর বিশিষ্ট মঠচৌরি চালি থেকে তিনটি অর্ধচন্দ্রাকার চালা সরিয়ে ফেললে যে নতুন চালা তৈরি হয় তাকে বলে টানাচৌরি চালি। অর্ধচন্দ্রাকার অংশটি থাকে না পরিবর্তে পরপর তিনটি শিখর একটানা একটি সরলরেখায় বসানো থাকে বলেই এই চালির নাম "টানাচৌরি"। এই চালির তিনটি শিখরও শাক্তদর্শনের সত্য রজ ও তম গুণের প্রতীক। শুধুমাত্র বাংলার "চৌধুরী" উপাধি যুক্ত জমিদার বাড়ীগুলি এই চালি ব্যবহার করে বলে এটাকে "চৌধুরী"দের নিজেস্ব চালি বলা হয়। তাই এর অপর নাম "চৌধুরী চালি" । কলকাতার সাবর্ন রায় চৌধুরী পরিবারের ৮ টি দুর্গাপুজোর মধ্যে অধিকাংশ পুজোর প্রতিমা এই চালি ব্যবহার করে। এছাড়া হাওড়ার আন্দুলের দত্ত চৌধুরী বাড়ী এই চালি ব্যবহার করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. মঠচৌরি চালি
titleC. বাংলা চালি
titleD. টানাচৌরি চালি
উত্তর: titleD
স্মিউ হাঁস বর্গাকার মাথাওয়ালা মাঝারি আকৃতির হাঁস। ঠোঁট মাথার চেয়ে ছোট, ক্রমশ সরু, ঠোঁটের প্রান্তের কাঁটাটি বড়শির মত। এদের দৈর্ঘ্য কমবেশি ৪৬ সেন্টিমিটার, ডানা ১৯ সেন্টিমিটার, ঠোঁট ৩ সেন্টিমিটার, পা ৩ সেন্টিমিটার ও লেজ ৭.৫ সেন্টিমিটার। ওজন ৬৮০ গ্রাম। প্রজনন মৌসুমে স্ত্রী ও পুরুষ হাঁসের মধ্যে পার্থক্য বিস্তর। এসময় পুরুষ হাঁসের ঠোঁটের গোড়া ও চোখের মাঝামাঝি অংশ কালো রঙের হয়। ঘাড়ে কালো ছোপ থাকে। মাথায় ঝোলানো ঝুঁটি সাদা, সাথে সাথে সারা দেহ সাদা। ডানা কালচে ও বুকের পাশে কালো দাগ থাকে। দেহের পাশ ও লেজ ধূসর। চোখ লালচে। ঠোঁট, পা ও পায়ের পাতা ধূসর বর্ণের। স্ত্রী হাঁসের তামাটে-লাল টুপি থাকে। ঘাড় ও টুপি ছাড়া শরীরের উপরিভাগ কালচে-ধূসর দেখায়। গলা সাদা ও পেট সাদাটে। সাদাটে নখর সমেত ঠোঁট সীসা ও ধূসর রঙে মেশানো। কালো পায়ের পর্দাসহ পা ও পায়ের পাতা সবুজ। প্রজনন ঋতু ছাড়া পুরুষ হাঁস পুরোপুরি স্ত্রী হাঁসের মত, কেবল পেছন দিক কালো ও ডানার মধ্য-পালকের উপর সাদা পট্টি দেখা যায়। অপ্রাপ্তবয়স্ক হাঁস হালকা রঙের হয়।

সঠিক অনুচ্ছেদ শিরোনাম কোনটি?
titleA. প্রজনন
titleB. বিস্তৃতি
titleC. বিবরণ
titleD. স্বভাব
উত্তর: titleC
চলচ্চিত্রটি সিক্রেট এজেন্সির একটি কভার্ট অপারেশন এর কাহিনী দিয়ে তৈরী, যার মূল হোতা আসাদ উদ্দৌলা (মিশা সওদাগর)। সানি (আরিফিন শুভ) একটি মিথ্যা মামলায় জেল খেটে বের হওয়ার পর সাবেক প্রেমিকাকে খুন করার শপথ ছিল, সেটার মোড়ের গল্পটিই মুসাফিরের গল্প। জেল থেকে বের হয়ে পেশাদার খুনি হিসেবে সানির পথচলা। আসাদের চক্রান্তে বিশেষ এক মিশনে জারা মেহজাবিন (মারজান জেনিফা) কে কিডন্যাপ করে, অতঃপর জারাকে বাঁচাতে চায়। তাকে বেড়িয়ে পরে পথে এবং হয়ে যায় মুসাফির। সানি তার প্রেমিকাকে খুন করা এবং জারাকে বাচানোর গন্তব্যে পৌছাতে একের পর এক বাধা এসবই সিনেমার টান টান উত্তেজনা।


সঠিক অনুচ্ছেদ শিরোনাম কোনটি?
titleA. নির্মাণ
titleB. কাহিনী
titleC. সঙ্গীত
titleD. মুক্তি
উত্তর: titleB
হুমায়ূন আহমেদের তুমুল জনপ্রিয় টেলিভিশন ধারাবাহিক "কোথাও কেউ নেই" থেকে অনুপ্রাণিত হয়ে নির্মাতা রেদওয়ান রনি নির্মাণ করেন সাত পর্বের একটি মিনি-ধারাবাহিক "বাকের ভাই, হিমু"। এর গল্প শুরু হয় "কোথাও কেউ নেই"-এর পর থেকে, যেখানে হুমায়ূন আহমেদের সৃষ্ট চরিত্র "হিমু" মুনাকে কথা দেয় সে বাকের ভাইকে খুঁজে বের করবে। ঘটনাপ্রবাহে একদিন সত্যি সত্যি বাকের ভাইয়ের সাথে দেখা হয় হিমুর। ধারাবাহিকটি ২০১০ সালের ঈদুল ফিতরে দেশ টিভিতে প্রচারিত হয়।

সঠিক অনুচ্ছেদ শিরোনাম কোনটি?
titleA. প্রথম প্রহর ও এইসব দিনরাত্রি
titleB. শ্রাবণ মেঘের দিন ও গীত রচনা
titleC. অনুপ্রেরণা
titleD. শঙ্খনীল কারাগার ও আগুনের পরশমণি
উত্তর: titleC
অটো ফ্রেড্রিক গিডিয়ন সানবেক সুইডেনের, স্মলান্দের, ইয়নসোপিং কাউন্টির, ওদেস্টগা প্যারিশের, সোনাপ ফ্রামে জন্ম গ্রহণ করেন। তিনি ছিলেন ইয়োনাস অটো মাগনুসন সানবেক, একটি সমৃদ্ধ কৃষক এবং তার স্ত্রী ক্রিস্টিনা ক্যারোলিনা ক্লাসডোটারের ছেলে। সুইডেনে তিনি পড়াশুনা শেষ করে, জার্মানির বিঙ্গেন আম রাইনের পলিটেকনিক স্কুলে পড়াশুনা শুরু করেন। ১৯০৩ সালে প্রকৌশলী পরীক্ষায় অংশ গ্রহণ করেন এবং ১৯০৫ সালে তিনি দেশত্যাগ করে যুক্তরাষ্ট্রে চলে যান।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ১৯১৭ পেটেণ্ট
titleC. উত্তরাধিকার
titleD. পারিবারিক জীবন
উত্তর: titleA
ধারণা করা হয় যে নেপালি সাহিত্যের বিগত শত শত বছর ধরে মৌখিক লোককথায় প্রচলিত রয়েছে; তবে ভানুভক্তের আগে কোনও লিখিত সাহিত্যের রচনার প্রমাণ নেই। ভানুভক্তের পূর্বে সংস্কৃত ভাষায় রচনা লেখা হত এবং যেহেতু সে সময় উচ্চ-বর্ণের ব্রাহ্মণগণের দ্বারা এটি একচেটিয়া ভাষা ছিল, তাই সাধারণ নেপালি মানুষ সাহিত্যে জড়িত ছিল না। কয়েকজন পণ্ডিত যুক্তি দিয়েছিলেন যে আধুনিক নেপালের ইতিহাসে কবি সুয়ানন্দ দাশ প্রথম সাহিত্যিক ছিলেন। "ভানুভক্তের" সমসাময়িক "হয়েও" তিনি "নির্গুন ভক্তি ধারার" প্রতিনিধিত্ব "করছেন" ( ভক্তিমূলক ধারা) সেন্ট জ্ঞানদিল দাস নেপালির একজন রূপরেখা কবি ছিলেন যিনি "উদয়লাহরি" রচনা "করেছিলেন" ।

সঠিক অনুচ্ছেদ শিরোনাম কোনটি?
titleA. প্রাক-ভানুভক্ত যুগ
titleB. বিশ শতকের গোড়ার দিকে
titleC. বিপ্লব-পরবর্তী যুগ
titleD. ১৯৬০-১৯৯১
উত্তর: titleA
মোট জনসংখ্যা ১৫০২৬৮২(২০০১ জনগণনা) তথা ১৬৯৮৭৩০(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৯ম৷ ওড়িশা রাজ্যের ৪.০৫% লোক পুরী জেলাতে বাস করেন৷ জেলার জনঘনত্ব ২০০১ সালে ৪৩২ ছিলো এবং ২০১১ সালে তা বৃদ্ধি পেয়ে ৪৮৮ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.০৫% , যা ১৯৯১-২০১১ সালের ১৫.১২% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৬৩(সমগ্র) এবং শিশু(০-৬ বৎ) লিঙ্গানুপাত ৯৩২৷

সঠিক অনুচ্ছেদ শিরোনাম কোনটি?
titleA. ভাষা
titleB. জনসংখ্যার উপাত্ত
titleC. নামকরণ
titleD. শিক্ষা
উত্তর: titleB
যুক্তরাষ্ট্রের তৎকালীন রাষ্ট্রপতি রিচার্ড নিক্সন মুক্তিযুদ্ধকে পাকিস্তানের অভ্যন্তরীণ ব্যাপার হিসেবে উল্লেখ করে পরিস্থিতি নিয়ন্ত্রণে আনতে তাদের কিছুই করার নেই বলে অভিমত প্রকাশ করেন। ১৯৭১ সালে আমেরিকা যুক্তরাষ্ট্র ছিল পাকিস্তানের প্রধানতম মিত্র এবং যুদ্ধ চলাকালীন যুক্তরাষ্ট্র পাকিস্তানকে রাজনৈতিক ও বস্তুগত- উভয়ভাবেই সহায়তা করে। পাকিস্তানের অবশ্যম্ভাবী পরাজয় আঁচ করতে পেরে নিক্সন যুক্তরাষ্ট্র হতে সপ্তম নৌবহর ইউএসএস "এন্টারপ্রাইজ"কে বঙ্গোপসাগরে মোতায়ন করেন, যা ভারতীয়রা নিউক্লিয়ার যুদ্ধ শুরু করার হুমকি হিসেবে উল্লেখ করে। "এন্টারপ্রাইজ" ১৯৭১ সালের ১১ ডিসেম্বর গন্তব্যে পৌঁছায়। যুক্তরাষ্ট্রের এই হুমকির জবাব হিসেবে সোভিয়েত নৌবাহিনী ৬ ও ১৩ ডিসেম্বর নিউক্লিয়ার মিসাইলবাহী দু'টি ডুবোজাহাজ ভ্লাডিভস্টক থেকে বঙ্গোপসাগরে প্রেরণ করে; যারা ইউএস টাস্ক ফোর্স ৭৪ কে ১৮ ডিসেম্বর থেকে ৭ জানুয়ারি ১৯৭২ পর্যন্ত ভারত মহাসাগরে তাড়া করে বেড়ায়। আমেরিকা যুক্তরাষ্ট্র ১২ ডিসেম্বর নিরাপত্তা কাউন্সিলের আরেকটি অধিবেশনের আহবান জানায়। তবে এ অধিবেশন অনুষ্ঠিত হতে হতে এবং এতে কোন সিদ্ধান্ত গৃহীত হবার আগেই যুদ্ধ শেষ হয়ে যায়, যার ফলে এ অধিবেশনের কেতাবী গুরুত্ব ছাড়া আর কোন অর্থ ছিল না।১৯৭১-এর শেষভাগে সোভিয়েত রাশিয়ার সমর্থন নিশ্চিত হওয়ার পর সোভিয়েত ইউনিয়ন বাংলাদেশকে সমর্থন প্রদান করে এবং মুক্তিবাহিনী ও ভারতীয় সামরিক বাহিনীকে সাহায্য করে। সোভিয়েতের উদ্দেশ্য ছিল বাংলাদেশ স্বাধীনতা লাভ করলে তার প্রতিপক্ষ আমেরিকা ও চীনকে হীনবল করবে। সোভিয়েত রাশিয়া ভারতকে আশ্বাস দেয় যে যুক্তরাষ্ট্র বা চীন যুদ্ধে সম্পৃক্ত হলে তারা এর বিরুদ্ধে উপযুক্ত ব্যবস্থা গ্রহণ করবে। এই আলোকেই ১৯৭১ এর আগস্টে ইন্দো-সোভিয়েত চুক্তি সম্পাদিত হয়।

সঠিক অনুচ্ছেদ শিরোনাম কোনটি?
titleA. ভূটান ও ভারত
titleB. গণহত্যা
titleC. যুক্তরাষ্ট্র ও সোভিয়েত ইউনিয়ন
titleD. মুক্তিযুদ্ধ: জুলাই থেকে সেপ্টেম্বর
উত্তর: titleC
সোভিয়েত ইউনিয়নের শেষের দিকে, জাতীয়তাবাদী আন্দোলন যখন ককেশাস দ্রুততা পাচ্ছিলো, ওশেতিয়ান এএসএসআর এর অনেক বুদ্ধিজীবী "আলানিয়া" নামের পুনরুজ্জীবনের জন্য দাবী করতে থাকেন, যা ছিলো আলান অঞ্চলের একটি মধ্যযুগীয় রাজ্য। "আলানিয়া" নামটির দ্বারা বিভিন্ন উদ্যোগ, একটি টিভি চ্যানেল, রাজনৈতিক ও নাগরিক সংগঠন, প্রকাশনী সংস্থা, ফুটবল দল, ইত্যাদি নামকরণ দ্বারা ওসেটিয়ার দৈনন্দিন জীবনে দ্রুত জনপ্রিয় হয়ে ওঠে। নভেম্বর ১৯৯৪ সালে, আলানিয়া নামটি প্রজাতন্ত্রের নামের সাথে আনুষ্ঠানিক ভাবে যুক্ত করা হয় (উত্তর ওশেতিয়া-আলানিয়া প্রজাতন্ত্র)।

সঠিক অনুচ্ছেদ শিরোনাম কোনটি?
titleA. জাতিগত গোষ্ঠী
titleB. রুশ / সোভিয়েত শাসন
titleC. জলবায়ু
titleD. নাম
উত্তর: titleD
সিনোজোয়িক মহাযুগ তিনটি যুগে বিভক্ত: প্যালিওজিন, নিওজিন এবং কোয়াটার্নারি এবং সাতটি উপযুগে বিভক্ত প্যালিওসিন, ইওসিন, অলিগোসিন, মায়োসিন, প্লাইওসিন, প্লেইস্টোসিন এবং হলোসিন। কোয়াটার্নারি যুগটি ২০০৯ সালের জুন মাসে আন্তর্জাতিক স্তরবিদ্যা কমিশন দ্বারা আনুষ্ঠানিকভাবে স্বীকৃত হয়, যা পূর্বে টারশিয়ারী যুগ নামে পরিচিত ছিল এবং ২০০৪ সালে সিনোজোয়িক মহাযুগকে এর পুর্ববর্তী মহাযুগ যেমন প্যালিওজোয়িক এবং মেসোজোয়িক মহাযুগে বিভক্ত করা প্রয়োজন পড়ার কারণে এটি আনুষ্ঠানিকভাবে বাতিল হয়ে যায়। সিনোজোয়িক মহাযুগের উপযুগগুলির সাধারণ ব্যবহার প্যালিওনটোলজিস্টদের (জীবাশ্মবিদ) অনেক তাৎপর্যপূর্ণ ঘটনার অপেক্ষাকৃত সঠিক বিন্যাস এবং শ্রেণী তৈরী করতে সাহায্য করে যা অপেক্ষাকৃত কম সময়ের মধ্যে সংঘটিত হয়েছিল। এই মহাযুগের তথ্যজ্ঞান অন্য যেকোন মহাযুগের চেয়ে তুলনামূলকভাবে বেশি কারণ এই সময় নব্য এবং অধিক সংরক্ষনশীল শিলা সৃষ্টি হয়েছিল।

সঠিক অনুচ্ছেদ শিরোনাম কোনটি?
titleA. জলবায়ু
titleB. ভাগসমূহ
titleC. টেকটোনিকস
titleD. জীবন
উত্তর: titleB
সমীর রায়চৌধুরীর জন্ম মামারবাড়ি পাণিহাটিতে ( ২৪ পরগণা )। তিনি কলকাতার আদি নিবাসী সাবর্ণ রায়চৌধুরী পরিবারের উত্তরপাড়া শাখার সন্তান। বিদ্যাধর রায়চৌধুরী, যিনি জোব চার্ণককে কলকাতা-সুতানুটি-গোবিন্দপুর গ্রামের ইজারা দিয়েছিলেন, তার ৩৯তম বংশধর তিনি। তার ঠাকুর্দা লক্ষ্মীনারায়ণ রায়চৌধুরী ছিলেন ভারতবর্ষের প্রথম ভ্রাম্যমাণ ফোটোগ্রাফার-আর্টিস্ট, যিনি নোবেলজয়ী সাহিত্যিক রুডিয়ার্ড কিপিং-এর বাবা, তৎকালীন লাহোর মিউজিয়াম-এর অধক্ষ জন লকউড কিপলিং-এর কাছে ব্রোমাইড-কাগজ আলোকচিত্র তৈরির কৌশল শিখেছিলেন। তার বাবা রঞ্জিত (১৯০৯-১৯৯১)-ও পাটনা শহরের প্রচীনতম ফোটোগ্রাফি সংস্থার প্রতিষ্ঠাতা। তিনি জ্যাঠামশায় পাটনা শহরের জাদুঘরের চিত্র এবং ভাস্কর্য রক্ষক ছিলেন। সে-কারণে শৈশব থেকে সমীর শিল্প-সাহিত্যের প্রতি আকৃষ্ট হন। স্কুল জীবন পাটনায় কাটিয়ে তিনি কলকাতার সিটি কলেজে গিয়ে বিজ্ঞান শাখায় ভর্তি হন, এবং সেই সূত্রে কৃত্তিবাস গোষ্ঠীর প্রতিষ্ঠাতা কবি দীপক মজুমদারের সঙ্গে পরিচিত হন। তার মা অমিতা (১৯১৬-১৯৮২) ছিলেন ১৯ শতকের বাঙালির রেনেসঁস-প্রভাবিত পরিবারের মেয়ে।

সঠিক অনুচ্ছেদ শিরোনাম কোনটি?
titleA. হাংরি আন্দোলন
titleB. অধুনান্তিক পর্ব
titleC. পারিবারিক পরিচয়
titleD. সাহিত্যকর্ম
উত্তর: titleC
দিল্লি আর্দ্র উপক্রান্তীয় জলবায়ুর (কোপেন "সিডব্লিউএ") একটি নিদর্শন। এখানে গ্রীষ্মকার ৯ এপ্রিল থেকে ৮ জুলাই পর্যন্ত স্থায়ী হয়। এই সময় দৈনিক গড় সর্বোচ্চ তাপমাত্রা থাকে বা ততোধিক। বছরের উষ্ণতম দিনটি হল ২২ মে। এই দিনের গড় তাপমাত্রা সর্বোচ্চ এবং সর্বনিম্ন । শীতকাল ১১ ডিসেম্বর থেকে ১১ ফেব্রুয়ারি পর্যন্ত স্থায়ী হয়। এই সময় দৈনিক গড় সর্বোচ্চ তাপমাত্রা থাকে বা তার কম। বছরের শীতলতম দিনটি হল ৪ জানুয়ারি। এই দিনের সর্বনিম্ন গড় তাপমাত্রা থাকে এবং সর্বোচ্চ গড় তাপমাত্রা থাকে । মার্চ মাসের প্রথম দিকে বায়ুর দিক পরিবর্তিত হয়। উত্তর-পশ্চিম দিকের পরিবর্তে দক্ষিণ-পশ্চিম দিক থেকে বায়ু প্রবাহিত হয়। এপ্রিল থেকে অক্টোবর মাস পর্যন্ত তাপমাত্রা উষ্ণ থাকে। জুন মাসের শেষ দিকে বর্ষা আসে। সেই সময় আর্দ্রতা বৃদ্ধি পায়। নভেম্বরের শেষ দিকে অল্পকালের জন্য অল্প শীত অনুভূত হয়। জানুয়ারি মাসে তাপমাত্রা সবচেয়ে হ্রাস পায়। এই সময় প্রায়ই কুয়াশা দেখা দেয়।

দিল্লি তাপমাত্রা সাধারণত -এর মধ্যে থাকে। সর্বনিম্ন ও সর্বোচ্চ তাপমাত্রা থাকে যথাক্রমে -এর মধ্যে। বার্ষিক গড় তাপমাত্রা ; মাসিক গড় তাপমাত্রা । জুলাই মাসের সর্বোচ্চ তাপমাত্রা নথিভুক্ত হয়েছিল ১৯৩১ সালে। এই তাপমাত্রা ছিল । গড় বার্ষিক বৃষ্টিপাতের পরিমাণ । বৃষ্টি হয় মূলত জুলাই থেকে অগস্ট মাসে বর্ষাকালে। দিল্লিতে বর্ষার আগমনের গড় তারিখটি হল ২৯ জুন।

সঠিক অনুচ্ছেদ শিরোনাম কোনটি?
titleA. নামকরণ
titleB. ইতিহাস
titleC. জলবায়ু
titleD. বাস্তু পরিবেশবিদ্যা
উত্তর: titleC
১৯৪৪ সালে কলকাতার সওগাত পত্রিকাতে লেখালেখির মাধ্যমে কর্মজীবন শুরু করেন। ভারত বিভাজনের পর ঢাকা চলে আসেন। তিনি পাকিস্তান সাহিত্য সংসদের সাধারণ সম্পাদক ছিলেন। ১৯৪৮ সালে মূলত মূল ধারার সাংবাদিকতা শুরু করেন। সে সময় তিনি ইত্তেফাক, সংবাদ, আজাদ ও পরবর্তীতে পূর্বদেশে পত্রিকায় প্রধান প্রতিবেদন হিসেবে কাজ করেন। ১৯৫০ সালে 'হুল্লোড়' এবং ১৯৭১ সালে 'স্বরাজ' পত্রিকার সম্পাদক ছিলেন। তিনি ১৯৬৬ সালে পিকিং রেডিওতে বাংলা ভাষার অনুষ্ঠান শুরু করার জন্যে তিনবছর মেয়াদে নিযুক্ত হন।

সে সময় চীনে সাংস্কৃতিক বিপ্লব শুরু হয়। এছাড়া তিনি ঢাকা রেডিওতে ১৯৫২-৫৪ সালে 'সবুজ মেলা' নামের ছোটদের বিভাগটি পরিচালনা করতেন। মুক্তিযুদ্ধের পর তিনি বাংলাদেশ সংবাদ সংস্থার প্রথম প্রধান সম্পাদক নিযুক্ত হন। পরে দৈনিক বঙ্গবার্তার প্রধান সম্পাদক হিসেবে কাজ করেন। সাংবাদিকতা করার সময় থেকে তিনি সাংস্কৃতিক কর্মকাণ্ডের সঙ্গে জড়িত ছিলেন। তিনি সম্মিলিত সাংস্কৃতিক জোটেরও প্রতিষ্ঠাতা সভাপতি ছিলেন। ১৯৯২ সালে প্রতিষ্ঠা করেন ঢাকার প্রাচীন আর্ট গ্যালারী 'শিল্পাঙ্গণ'। তিনি প্রগতিশীল পাঠাগার 'সমাজতান্ত্রিক আর্কাইভ'-এর প্রতিষ্ঠাতা।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. সাংবাদিকতা
titleC. কর্মজীবন
titleD. সাহিত্যকর্ম
উত্তর: titleB
দু'টি দলের মধ্যে নির্দিষ্ট লক্ষ্য বা উদ্দেশ্য পূরণে যদি একমত না হয় কিংবা ব্যক্তিগতভাবে ঐকমত্য্য পোষণ ও সহযোগিতা প্রদর্শন করে না তখনই প্রতিযোগিতার উদ্ভব হয়। প্রকৃতিগতভাবে জীবিত প্রাণীর মধ্যে এ প্রবণতা বেশি দেখা যায় যারা একই ধরনের প্রাকৃতিক পরিবেশে অবস্থান করে। উদাহরণস্বরূপ প্রাণীজগতের বাসিন্দারা পানি সরবরাহ, খাদ্য, সঙ্গী নির্বাচনসহ অন্যান্য জৈবিক সম্পদ সংগ্রহে প্রতিযোগিতায় লিপ্ত হয়।
সাধারণতঃ রাজনীতি, অর্থনীতি ও ব্যবসা, জমি দখল, চাকুরী, শিক্ষা, সাহিত্য, জীববিজ্ঞান, পরিবেশের ভারসাম্য, ক্রীড়া, রচনা বা প্রবন্ধ, সঙ্গীত, নৃত্যকলা, বিজ্ঞান, দাবা, মুরগীর লড়াই ইত্যাদি বহুবিধ ক্ষেত্রে প্রতিপক্ষের তুলনায় শক্তিমত্তা প্রদর্শন কিংবা আধিপত্য বিস্তারের লক্ষ্যে পারস্পরিক প্রতিযোগিতা করতে দেখা যায়। ব্যক্তিগত বা দলীয় যে-কোন পর্যায়ের প্রতিযোগিতাতেই কমপক্ষে দু'জন ব্যক্তি, দল, গোষ্ঠী বা প্রাণীর অংশগ্রহণ অপরিহার্য ও প্রধান নিয়ামক।

মানবজাতি মূলতঃ খাদ্য এবং সঙ্গী নির্বাচনের লক্ষ্যে প্রতিযোগীয় ভূমিকায় অবতীর্ণ হয়। এ চাহিদাগুলো পূরণের পর সম্পদ, সম্মান এবং খ্যাতির ন্যায় বিষয়গুলোর দিকে ঝুঁকে পড়ে।

সঠিক অনুচ্ছেদ শিরোনাম কোনটি?
titleA. অর্থনীতিতে প্রভাব
titleB. উৎপত্তি রহস্য
titleC. শিক্ষা পদ্ধতি
titleD. ক্রীড়া
উত্তর: titleB
ইফতিখার আলি খান ভারতের একটি বিদ্যালয়ে অক্সফোর্ডের ক্রিকেটার [[এম. জি. স্ল্যাটার]] ও পরবর্তীকালে ইংল্যান্ডে [[ফ্রাঙ্ক ওলি|ফ্রাঙ্ক ওলি’র]] কাছ থেকে ক্রিকেটে প্রশিক্ষণ নেন। ১৯২৭ সালে অক্সফোর্ডে চলে যান। ব্লু অর্জনের দুই বছর পূর্বে [[কেমব্রিজ বিশ্ববিদ্যালয় ক্রিকেট ক্লাব|কেমব্রিজের]] বিপক্ষে ১০৬ ও ৮৪ রান করে দলকে পরাজয়ের হাত থেকে রক্ষা করেন। ১৯৩১ মৌসুমে [[অক্সফোর্ড বিশ্ববিদ্যালয় ক্রিকেট ক্লাব|অক্সফোর্ডের]] পক্ষে ৯৩ গড়ে ১,৩০৭ রান করেন। ঐ বছরে বিশ্ববিদ্যালয়ের খেলায় অ্যালান র‌্যাটক্লিফ কেমব্রিজের পক্ষে ২০১ রান করে নতুন রেকর্ড গড়েন। পতৌদি ঘোষণা করে অল্প কয়েকদিন পরই অপরাজিত ২৩৮* রান করেন যা ২০০৫ সাল পর্যন্ত অক্ষত ছিল। ১৯৩২ সালে ওরচেস্টারশায়ার দলে খেলার জন্য মনোনীত হন। কিন্তু তিন খেলার ছয় ইনিংসে তিনি মাত্র ৬৫ রান সংগ্রহ করতে পেরেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অধিনায়কত্ব
titleC. বহিঃসংযোগ
titleD. খেলোয়াড়ী জীবন
উত্তর: titleD
ঝাড়গ্রামের গড় বার্ষিক বৃষ্টিপাত (ঝাড়গ্রাম বন বিভাগ) প্রায় ১,৪০০ মিমি। বর্ষাকালে জুন থেকে সেপ্টেম্বরে দক্ষিণ-পশ্চিমাঞ্চলে বর্ষণ হয় এবং জুলাই ও আগস্ট মাসে সর্বোচ্চ বৃষ্টিপাত হয়। বৃষ্টিপাত অক্টোবর এবং শুষ্ক শীতকালের শেষ থেকে হ্রাস শুরু হয়। শুষ্ক ঋতু মে পর্যন্ত স্থায়ী হয়। যাইহোক, এই সময় এই বিভাগ কিছু বিক্ষিপ্ত বৃষ্টি পায়।

সঠিক অনুচ্ছেদ শিরোনাম কোনটি?
titleA. রাস্তা
titleB. বৃষ্টিপাত
titleC. সংস্কৃতি
titleD. ভূ-উপাত্ত
উত্তর: titleB
১৯৭৪ সালে ৪ জুন নিও ব্রংকাইটিস রোগে আক্রান্ত হলে জহুর আহমেদ চৌধুরীকে পিজি হাসপাতালে ভর্তি করানো হয়। ২৮ জুন বঙ্গবন্ধু তাকে দেখতে হাসপাতালে গমন করেন। ৩০ জুন সন্ধ্যায় বঙ্গবন্ধুর সঙ্গে জহুর আহমেদ চৌধুরীর শেষ দেখা হয়। ১৯৭৪ সালের ১ জুলাই সকাল ৬-৪৫ মিনিটে তিনি মৃত্যুবরণ করেন। 

সেদিন দুপুর ২-৩০ মিনিটে জহুর আহমেদ চৌধুরীর মৃতদেহ বিমানযোগে চট্টগ্রাম আনা হয়। ২ জুলাই সকাল ১০-৩০ মিনিটে বঙ্গবন্ধুর উপস্থিতিতে তার শেষকৃত্য অনুষ্ঠান সম্পন্ন হয় এবং দুপুর ১২ টায় দামপাড়ায় তার বাসভবন সংলগ্ন পারিপারিক কবরস্থানে পূর্ণ রাষ্ট্রীয় ও সামরিক মর্যাদায় তার মরদেহ সমাহিত করা হয়।

সঠিক অনুচ্ছেদ শিরোনাম কোনটি?
titleA. জন্ম ও পারিবারিক পরিচিতি
titleB. পুরস্কার ও সম্মাননা
titleC. মৃত্যু
titleD. মুক্তিযুদ্ধে অবদান
উত্তর: titleC
নি'মাতুল্লাহি তরিকা পারস্যের সর্বাধিক বিস্তৃত সুফি তরিকার একটি। এটি শাহ নি'মাতুল্লাহ ওয়ালী (মৃত্য ১৩৬৭) কর্তৃক প্রতিষ্ঠিত হয়েছিল, যা মা'রুফিয়াহ ধারার উত্তরাধিকার থেকে প্রতিষ্ঠিত এবং রূপান্তরিত হয়েছিল। বর্তমানে এই তরিকার অনেকগুলো উপশাখা রয়েছে, যেগুলোর মধ্যে পশ্চিমা বিশ্বের সবচেয়ে পরিচিত ও প্রভাবশালী "ড. জাবেদ নূরবখশের" বংশধর যিনি ইরানে ১৯৭৯ সালের বিপ্লবের পর পশ্চিমা বিশ্বকে এই তরিকার সাথে পরিচয় করান।

সঠিক অনুচ্ছেদ শিরোনাম কোনটি?
titleA. তিজান্যিয়া তরিকা
titleB. সাহিত্য
titleC. শব্দতত্ত্ব
titleD. নি'মাতুল্লাহি তরিকা
উত্তর: titleD
কোচরা একদিকে যেমন দুর্গাপূজা , কালীপূজা , সরস্বতীপূজা , লক্ষ্মীপূজা সম্পন্ন করে তেমনি আদি ধর্মের দেবদেবীরও পূজা করে । তাদের আদি ধমের্র প্রধান দেবদেবী হলো ঋষি এবং তার পত্মী যোগমায়া। কোচেরা এই দুজনকেই বিশ্বব্রহ্মান্ডের সৃষ্টিকর্তা এবং পালনকর্তা হিসাবে বিশ্বাস করে। দেবী কামাখ্যাও কোচ সম্প্রদায়ের অন্যতম প্রধান দেবী। আদি ধর্মের দেবদেবীর পূজা তাদের নিজস্ব পুরোহিতরাই সম্পন্ন করেন। এই পুরোহিতগণকে তারা দেউসী ও আজেং নামে অভিহিত করে। গোত্র পূজার সময় আজেং পৌরহিত্য করেন। ঋষিপূজা এবং গোত্রপূজা বাদেও আজেংদের প্রধান দায়িত্ব হচ্ছে গোরভুক্ত যে কোনো ইচ্ছুক ব্যক্তিকে দীক্ষামন্ত্র প্রদান করা যার ফলে সে নিজ গোত্রের গুরু হয়।

সঠিক অনুচ্ছেদ শিরোনাম কোনটি?
titleA. শাখা
titleB. খাদ্যাভ্যাস
titleC. পেশা
titleD. ধর্মাচার
উত্তর: titleD
মানজারো কমান্ড-লাইন ও গ্রাফিক্যাল উভয়প্রকারের ইন্সটলারের সাথে আসে। রোলিং রিলিজ মডেল বলতে বুঝায়, সিস্টেমটিকে হালনাগাদ রাখতে ব্যবহারকারীকে পুরো সিস্টেমটি পুনঃইন্সটল করতে হয় না। কমান্ড-লাইনের মাধ্যমে প্যাকম্যান এবং ফ্রন্টেড গুই প্যাকেজ ম্যানেজার টুল প্যাম্যাক (এক্সএফসিইর জন্যে) বা অক্টপি (কেডিইর জন্যে) প্যাকেজ ব্যবস্থাপনা নিয়ন্ত্রণ করে। এটাকে স্টেবল সিস্টেম (ডিফল্ট) বা আর্চ লিনাক্সের সাথে ব্লিডিং এজ হওয়ার জন্যে কনফিগার করা যায়। 

বক্সিট নামে নিজস্ব একটি টুল দ্বারা রিপোজিটরিগুলো ব্যবস্থাপনা করা হয়, যার ডিজাইন অনেকটা গিটের মত।

মানজারোর তাদের নিজস্ব গুই সেটিং ম্যানেজার অন্তর্ভুক্ত করেছে যেখানে ভাষা, ড্রাইভার এবং কার্নেল সংস্করণ কনফিগার করা যায়।

"মানজারো এক্সএফসিআই" এক্সএফসিআই ডেস্কটপ ও মানজারোর নিজস্ব ডার্ক থিমের সাথে আসে।

"মানজারো কেডিই" অধুনা কেডিই প্লাজমা, কেডিই অ্যাপ, এবং কেডিই ফ্রেমওয়ার্কের সাথে তাদের নিজস্ব ডার্ক থিম সহ আসে।

"মানজারো গ্নোম" গেলিভারা মুক্তির সাথে সাথে তৃতীয় প্রাতিষ্ঠানিক সংস্করণ হিসেবে যুক্ত হয়, যেখানে ডিস্ট্রোটি মানজারো থিম ও গ্নোম ডেস্কটপ সহ আসে।

"মানজারো আর্কিটেক্ট" একটি কমান্ড-লাইন নেট ইন্সটলার যা ব্যবহারকারীকে ইন্সটলের সময় নিজস্ব কার্নেল সংস্করণ, ড্রাইভার এবং ডেস্কটপ পরিবেশ নির্বাচনের সুযোগ প্রদান করে। এ অংশের জন্যে প্রাতিষ্ঠানিক ও কম্যুনিটি সংস্করণের ডেস্কটপ পরিবেশ দুটোই রয়েছে।

অফিশিয়াল রিলিজ না হলেও "মানজারো কম্যুনিটি সংস্করণ"সমূহ মানজারো টিমের সদস্যেদের দ্বারা নিয়ন্ত্রিত হয়। তারা অফিশিয়াল রিলিজের উপর বাড়তি ইউআই প্রদান করে, যার মধ্যে রয়েছে বাজি, সিনামন, ডিপিন, আই৩, এলএক্সডিই ও মাটে।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. ইতিহাস
titleC. গ্রহণযোগ্যতা
titleD. ডেরিভেটিভ
উত্তর: titleA
বৈঁচিগ্রাম রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে বেলুড় পর্যন্ত ৫ টি, বেলুড় থেকে শ্রীরামপুর পর্যন্ত ৩ টি, শ্রীরামপুর থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি, ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।

হাওড়া - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।

সঠিক অনুচ্ছেদ শিরোনাম কোনটি?
titleA. পরিকাঠাম
titleB. অবস্থান
titleC. বৈদ্যুতীকরণ
titleD. রেলপথ
উত্তর: titleD
১১৬০ এর দশকে তিব্বতে বিভিন্ন বৌদ্ধ মঠের মধ্যে সংঘর্ষ শুরু হলে স্গোম-পো-ত্শুল-খ্রিম্স-স্ন্যিং-পো এই ব্যাপারে মধ্যস্থতা করেন এবং তিনি তার শিষ্য ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পাকে ভবিষ্যতের সমস্ত সংঘর্ষ ও বৌদ্ধ মঠ ধ্বংস প্রতিরোধের আদেশ দেন। সেই কারণে তিনি ১১৭৫ খ্রিষ্টাব্দে উত্তর দিক থেকে আক্রমণ প্রতিরোধের জন্য লাসা শহরের উত্তরে স্ক্যিদ নদীর উত্তর তীরে ত্শাল-গুং-থাং () নামক বিখ্যাত বৌদ্ধমঠটির নির্মাণ করেন। এই সময় তিনি মধ্য তিব্বতের একজন শক্তিশালী শাসক হিসেবে পরিগণিত হন। তিনি এই সময় এই অঞ্চলে তার নিজের আইন কানুন স্থাপন করেন এবং আইনভঙ্গকারীদের ওপর নির্যাতন ও শাস্তির ব্যবস্থা করেন।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. পরবর্তী জীবন
titleC. ধর্মীয় দ্বন্দ্বে ভূমিকা
titleD. শিক্ষা
উত্তর: titleC
বিখ্যাত জীববিজ্ঞানী চার্লস ডারউইনের পুত্র জর্জ ডারউইন সপ্তদশ শতকের দিকে সর্বপ্রথম ফিশন তত্ত্বের সূচনা করেন। এই তত্ত্ব অনুসারে ক্রম ঘূর্ণায়মান পৃথিবী থেকে একটি অংশ ছিটকে গিয়ে চন্দ্রের সূচনা করে। অস্ট্রিয়ান ভূতত্ত্ববিদ অটো এমফারার ১৯২৫ সালে মহাদেশীয় প্রবাহের দরুণ চন্দ্রের সৃষ্টি বলে প্রস্তাবনা দেন।

সঠিক অনুচ্ছেদ শিরোনাম কোনটি?
titleA. ফিশন
titleB. অতিরিক্ত তত্ত্ব এবং গবেষণা
titleC. গঠন
titleD. গ্রহণ
উত্তর: titleA
১৯৯০এর দশকের শুরুতে কেন্দ্রীয় সরকারের অর্থনৈতিক সংস্কারের প্রবর্তনে পশ্চিমবঙ্গের অর্থনীতি পুনরুজ্জীবন লাভ করে ২০০০ সালে সংস্কারভাবাপন্ন মুখ্যমন্ত্রী বুদ্ধদেব ভট্টাচার্যের সহযোগিতায়। ২০০৭এ, কিছু স্পর্শকাতর এলাকায় শিল্প-সংক্রান্ত ভূমি অধিগ্রহণের বিষয়ে প্রশাসনের সঙ্গে মতান্তরের ফলে সশস্ত্র আন্দোলনকারিরা রাজ্যের কিছু জায়গায় সন্ত্রাসবাদী কার্যকলাপ সংঘটিত করে।

সঠিক অনুচ্ছেদ শিরোনাম কোনটি?
titleA. মরিচঝাঁপি হত্যাকাণ্ড, ১৯৭৯
titleB. রাজনৈতিক ইতিহাস
titleC. জ্যোতি বসু যুগ (১৯৭৭-২০০০)
titleD. বুদ্ধদেব ভট্টাচার্য যুগ (২০০০-২০১১)
উত্তর: titleD
১৯৯০ সালে সাদ্দাম হোসেনের নেতৃত্বে ইরাক কুয়েতে আক্রমণ করে। এসময় ইরাকি সেনাবাহিনী মধ্যপ্রাচ্যের সর্ববৃহৎ ছিল। ইরাকের সেনারা সৌদি-কুয়েতি সীমানায় অবস্থান নেয়। ফাহাদ আমেরিকার নেতৃত্বে জোট বাহিনীকে ইরাক আক্রমণ করার জন্য সৌদি ভূখন্ড ব্যবহার করতে দিতে সম্মত হন এবং এরপর আমেরিকানরা সৌদি আরবে ঘাটি স্থাপন করে। এই সিদ্ধান্তের কারণে ফাহাদের বিপক্ষে বেশ সমালোচনা হয়েছে। অনেক সৌদি নাগরিক সৌদি আরবের মাটিতে বিদেশি সৈনিকদের উপস্থিতি মেনে নিতে পারছিলেন না। সৌদি রাজপরিবারের বিপক্ষে যাওয়ার ক্ষেত্রে এই ঘটনা ওসামা বিন লাদেনকে প্রভাবিত করেছিল। ফাহাদের এই সিদ্ধান্ত এমনকি সুদাইরি সেভেন বলে পরিচিত তার আপন ভাইদের মধ্যেও অসন্তুষ্টির জন্ম দেয়।

সঠিক অনুচ্ছেদ শিরোনাম কোনটি?
titleA. বিনোদনমূলক কর্মকাণ্ড
titleB. সম্মাননা
titleC. পারস্য উপসাগরীয় যুদ্ধ, ১৯৯১
titleD. ব্যক্তিগত জীবন
উত্তর: titleC